कहा- BJP से मुकाबला करने वाले गठबंधन के केंद्र में कांग्रेस का होना जरूरी
Rajya Sabha MP Kapil Sibal Attacks On BJP - राज्यसभा सांसद कपिल सिब्बल ने 2024 के लोकसभा चुनाव को लेकर बड़ा बयान दिया। उन्होंने कहा कि कांग्रेस को 2024 में बीजेपी से मुकाबला करने वाले गठबंधन के केंद्र में रहना चाहिए।
राज्यसभा सांसद कपिल सिब्बल ने 2024 के लोकसभा चुनाव को लेकर बड़ा बयान दिया। उन्होंने कहा कि कांग्रेस को 2024 में बीजेपी से मुकाबला करने वाले गठबंधन के केंद्र में रहना चाहिए। विपक्षी दलों को एक मजबूत गठबंधन बनाने के लिए संवेदनशील होने की जरूरत है। साथ ही एक-दूसरे की विचारधाराओं की आलोचना करने में भी सावधानी बरतनी चाहिए। सिब्बल ने रविवार को न्यूज एजेंसी PTI को दिए इंटरव्यू में ये बाते कहीं।
विपक्ष से अपनी बात रखने के लिए प्लेटफॉर्म तलाशने को कहा
कपिल सिब्बल ने केंद्र सरकार का विरोध करने वाली सभी पार्टियों से अपनी बात लोगों तक पहुंचाने के लिए एक प्लेटफॉर्म तलाशने की अनुरोध किया। सिब्बल ने कहा कि यह प्लेटफॉर्म 'इंसाफ के सिपाही' वेबसाइट भी हो सकती है, जिसे सिब्बल ने केंद्र सरकार के अन्याय से लड़ने के लिए यह प्लेटफॉर्म शुरू किया गया है।
राज्यसभा सांसद ने कहा कि 2024 के लिए विपक्षी गठबंधन के नेतृत्व के सवाल का इस स्तर पर जवाब देने की जरूरत नहीं है। उन्होंने 2004 का उदाहरण भी दिया, जब अटल बिहारी वाजपेयी की सरकार विपक्ष का पीएम फेस तय न होने के बावजूद लोकसभा चुनाव के बाद सत्ता से बाहर हो गई थी।
शरद पवार के बयान पर क्या बोले सिब्बल
इस दौरान कपिल सिब्बल ने गौतम अडानी को लेकर NCP चीफ शरद पवार के दिए बयान पर भी बात की। सिब्बल ने कहा कि अगर आप मुद्दों को कम करते हैं, तो राजनीतिक पार्टियों के बीच आपके मतभेद होंगे।
अगर राहुल गांधी का भारत में क्रोनी कैपिटलिज्म के बारे में कोई नजरिया है तो मुझे लगता है कि शरद पवार भी क्रोनी कैपिटलिज्म से जुड़े मंच के खिलाफ नहीं होंगे। हमें एक ऐसे प्लेटफॉर्म की जरूरत है, जो विपक्ष को एकजुट करने में सहयोग करे।
शरद पवार को अपना नजरिया शेयर करने का अधिकार है
सिब्बल ने कहा कि अलग-अलग पार्टियों को अलग-अलग विचार रखने की अनुमति देनी चाहिए। उसी तरह राहुल गांधी को किसी एक व्यक्ति के बारे में अपने विचार रखने की अनुमति मिलनी चाहिए। शरद पवार को भी अपना नजरिया शेयर करने का अधिकार है। इसे डिसयूनिटी के उदाहरण के तौर पर नहीं देखा जाना चाहिए।
कपिल सिब्बल ने मार्च में लॉन्च की थी वेबसाइट
कपिल सिब्बल ने मार्च में वेबसाइट 'इंसाफ के सिपाही' लॉन्च की थी। तब उन्होंने एक प्रेस कॉन्फ्रेंस में कहा था कि मेरे साथी वकीलों और गैर-बीजेपी मुख्यमंत्रियों से अनुरोध है कि इस वेबसाइट के जरिए वो अन्याय के खिलाफ आवाज उठाएं, जिससे गुलामी को खत्म किया जा सके।
ये देश के लोगों के लिए है और मुझे लगता है कि मोदी भी इसका विरोध नहीं करेंगे। उन्होंने बीजेपी पर तंज करते हुए कहा कि वह पीएम मोदी का विरोध करने के लिए नहीं बैठे हैं, बल्कि उन्हें सुधार देंगे।
कपिल सिब्बल से जुड़ी अन्य खबरें भी पढ़ें...
कपिल सिब्बल ने लॉन्च की वेबसाइट 'इंसाफ के सिपाही', कहा- गैर-बीजेपी मुख्यमंत्री इससे जुड़ें, जिससे गुलामी खत्म हो
पूर्व कांग्रेस नेता और वरिष्ठ वकील कपिल सिब्बल ने मार्च में बेवसाइट 'इंसाफ के सिपाही' लॉन्च की थी। उन्होंने कहा कि केंद्र सरकार के अन्याय से लड़ने के लिए यह प्लेटफॉर्म शुरू किया गया है। सिब्बल ने अपने साथी वकीलों और गैर-बीजेपी मुख्यमंत्रियों से वेबसाइट के जरिए अन्याय के खिलाफ आवाज उठाने का अनुरोध किया था। पढ़ें पूरी खबर...